:) :: ПИСМО ДО ПОСОЛСТВОТО НА САЩ РАЗКРИВА СХЕМАТА „БУЛГАРТАБАК“ С УЧАСТИЕТО НА БОЙКО БОРИСОВ, ДЕЛЯН ПЕЕВСКИ И АХМЕД ...
Копието, с което Биволъ разполага е подписано от лица, които не могат да се идентифицират еднозначно: Л.Н., М. Е. и Д. К., от името на неизвестния до момента « Граждански комитет за Възраждане на България ». Пълните имена се пазят в редакцияата.
Като мотор на схемата е посочен депутатът Делян Пеевски, финансиран отЦветан Василев чрез КТБ, но са цитирани и имената на Бойко Борисов, Ахмед Доган, приближения до премиера бизнесмен Александър Сталийски, бизнесмените Атанас Щерев и Антон Петров и майката на Делян Пеевски –Ирена Кръстева. Подставени лица в схемите са адв. Александър Ангелов и представителят на « Булгартабак » Венцислав Чолаков – посочени като особено доверени лица на Пеевски.
Експозето повтаря вече публикувана информация за участието чрез подставени фирми на Бойко Борисов, Сталийски и Доган в « Булгартабак »след приватизацията, извършена с помощта на КТБ, Цветан Василев и руската VTB Capital. Информацията обаче не получи гражданственост в медиите и не стана обект на интерес от страна на комисията « КТБ » в Народното събрание.
Писмото до Марси Райс се позовава на тези схеми и твърди, че височайшата политическа благословия за приватизацията през 2011 г. има конкретно материално изражение: 8,5% от активите на фирмата. Ставало дума за комисионна разпределена между премиера Бойко Борисов чрез Grand Investors Ltd., Ахмед Доган чрез офшорката Vitality Invest Limited (в писмото е посочена с транскрипцията Vilarity Invest Limited) и Александър Сталийски – посочен като топлата връзка на Пеевски с Борисов и Доган в бизнеса.
Чрез сложна плетеница от офшорки и фондации, регистрирани в Британските Вирджински Острови и в Лихтенщайн, активите са разпределени между основните играчи: Делян Пеевски, « Пещаците », и комисионерите: Борисов, Доган и Сталийски, които се крият зад адв. Ангелов като „прокси“ – твърди се в писмото. Процентът на комисионната за политическите лица не изглежда много голям, но трябва да се отбележи, че официално Булгартабак продължава да е „златна кокошка“, която генерира официални печалби за десетки милиони евро, а за неофициалните от контрабанда може само да се предполага.
Голяма част от текста на писмото до Райс е посветен на връзката на Делян Пеевски с финансирането на радикални ислямски организации. Още през 2010 г. прокуратурата обявява, че главата на нелегалната ислямска организация Ал Вакъф Ал Ислами в България е Саид Муутлу. ДАНС е имала индикации, че компании свързани с Пеевски са финансирали дейността на организацията на Саид Муутлу. Разработките обаче били покрити и това станало под влиянието на бившия шеф на ДАНС Владимир Писанчев, също посочен като близък до Пеевски.
Тези информации косвено се потвърждават от авторитетна пространна публикация в престижното германско издание „Ди Велт“, засягаща основно България и връзките на родни държавни служби с радикални ислямски терористи, вкл. „Идел“. Статията е със заглавие „Следващото бойно поле е Европа“. Немският вестник буквално твърди в разследването си следното:
…“Ислямска държава“ се снабдява с паспорти от българската мафия. Сред висшето ръководство на ИД има бивши офицери от режима на Саддам Хюсеин, обучавани в бившите социалистически страни, а тайните служби на Източния блок бяха изключително професионални,“
Авторите на българското писмото обясняват на посланик Марси Райс, че основен аргумент срещу включването на България в « групата от Егмонт » са съществуващите мрежи за контрабанда на цигари, възлизаща на десетки контейнери месечно, като всеки контейнер носи печалба от 1,1 млн. евро. Западните партньори засекли трафика и факта, че той преминава през България, където логистиката се осигурявала от малки, специално селекционирани за целта компании, свързани с Делян Пеевски и « Кингс Тобако » на Атанас Щерев и Антон Петров (Пещаците). Последните обаче били второстепенни играчи в сравнение с Пеевски.
Припомня се и срещата от 10.02.2014 в МВР между Цветан Цветанов, Делян Пеевски и Сотир Цацаров, за която присъстващите сами си признаха. На тази среща били обсъждани назначенията за заместници на Цацаров.
Вижте пълния текст на писмото на английски в галерията.
https://bivol.bg/писмо-до-посолството-на-сащ-разкрива-с.html
СЪВКУПНИЯТ ДЪЛГ НА САЩ Е 1 КВАДРИЛИОН ДОЛАРА!!!
Българин подарява земята си за руска военна база